

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/21-01/30**

**URBROJ: 2186/03-02-21-2**

**Cestica, 06.09.2021.**

**ZAPISNIK**

 sa 3. sjednice Općinskog vijeća Općine Cestica održane dana 18. lipnja 2021. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Tomislav Lazar, Ivan Hohnjec, Ana Kutnjak, Ivan Bednjanić Bunić, Denis Kotolenko, Darijan Vinter, Marjan Županić, Tanja Veršić, Josip Cestar, Žarko Rodeš, Matija Dregarić, Nikola Ščuric

**OSTALI PRISUTNI:** Mirko Korotaj, Ksenija Borić

**ZAPISNIČAR:** Gabriela Kos

 Predsjednik Vijeća Darko Majhen otvara 3. sjednicu Općinskog vijeća Općine Cestica, pozdravlja sve vijećnike/ce te prije samog utvrđivanja kvoruma upoznaje vijeće sa jednim stavljanjem vijećničkog mandata u mirovanje, pa daje riječ Darijanu Vinteru, predsjedniku Mandatne komisije da pobliže upozna vijećnike/ce sa Izvješćem mandatne komisije. Darijan Vinter govori o tome kako je vijećnica Sandra Županić stavila svoj mandat u mirovanje iz osobnih razloga, a na prijedlog HDZ-a Općine Cestica mijenjat će je Josip Cestar iz Gornjeg Vratna, Stjepana Radića 4. Predsjednik se zahvaljuje na izvještavanju te moli Josipa Cestara da potpiše pripremljenu Izjavu i da pročita prisegu vijećnika. Nakon prisege predsjednik vijeća čestita vijećniku Josipu Cestaru te mu želi mnogo uspjeha u daljnjem radu Općinskog vijeća Općine Cestica.

Predsjednik vijeća prelazi na utvrđivanje kvoruma i konstatira da je od ukupno 13 vijećnika/ca prisutno svih 13 vijećnika/ca, postoji kvorum i Odluke se mogu donositi pravovaljano.

Vijećnici su u materijalima dobili Zapisnik sa 2. sjednice Općinskog vijeća Općine Cestica te pita prisutne da li ima kakvih primjedaba na Zapisnik? Pošto nema primjedaba predsjednik vijeća stavlja Zapisnik sa 2. sjednice na usvajanje. Svi vijećnici glasaju za te predsjednik vijeća konstatira da je Zapisnik sa 2. sjednice usvojen jednoglasno, sa 13 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

Pošto nema pitanja prelazi se predsjednik vijeća prelazi na utvrđivanje dnevnog reda za 3. sjednicu te pita da li ima netko dopunu ili izmjenu dnevnog reda? Općinski načelnik daje dopunu dnevnog reda sa točkom 7. Odluka o izmjeni i dopuni Odluke o imenovanju Povjerenstva za sport. Otvara se rasprava. Pošto se nitko ne javlja za riječ, zaključuje se rasprava i daje se dnevni red sa dopunom na usvajanje.

Konstatira da svi prisutni vijećnici glasaju za, pa je **dnevni red sa dopunom prihvaćen jednoglasno**, sa 13 glasova:

**Dnevni red:**

1. Prihvaćanje Polugodišnjeg izvještaja o izvršenju proračuna Općine Cestica za 2021. godinu,
2. Prijedlog Odluke o produljenju roka za izgradnju skladišne hale za proizvodnju dijelova obuće i ostalih komponenti u Gospodarskoj zoni Cestica – lokacija Otok Virje
3. Prijedlog Odluke o produljenju roka za izgradnju proizvodne zgrade za izradu i montažu građevinskih kranova u Gospodarskoj zoni Cestica – lokacija Otok Virje
4. Prijedlog Odluke o dodjeli javnih priznanja Općine Cestica u 2021. godini
5. Izvješće o radu načelnika Općine Cestica za razdoblje od 01.01. – 30.06.2021. godine
6. Zaključak o prihvaćanju Plana razvoja Općine Cestica za razdoblje 2021 – 2027. godine
7. Prijedlog Odluke o izmjeni i dopuni Odluke o imenovanju Povjerenstva za sport

**Točka 1.**

**POLUGODIŠNJI IZVJEŠTAJ O IZVRŠENJU PRORAČUNA**

**OPĆINE CESTICA ZA 2021. GODINU**

Predsjednik vijeća otvara 1. točku te daje riječ načelniku koji ukratko govori o tome kako je izvještaj detaljno obrazložen u tekstualnom djelu, a kako se iz Računa prihoda i rashoda vidi da je od planiranih 24.882.500,00 do kraja lipnja izvršeno 7.806.930,18 kuna, dok je manjak na kraju 2020. godine iznosio 3.992.684,03, a s krajem lipnja je iznosio 4.002.292,10 kn. Do sada nije niti jedna stavka prekoračena od planiranog djela.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu te daje Polugodišnji izvještaj o izvršenju proračuna Općine Cestica na usvajanje. Od 13 vijećnika, svi glasaju za. Predsjednik vijeća konstatira da je Polugodišnji izvještaj o izvršenju proračuna Općine Cestica **usvojen jednoglasno**.

**Točka 2.**

**ODLUKA O PRODULJENJU ROKA ZA IZGRADNJU SKLADIŠNE HALE ZA PROIZVODNJU DIJELOVA OBUĆE I OSTALIH KOMPONENTI U GOSPODARSKOJ ZONI CESTICA – LOKACIJA OTOK VIRJE**

Predsjednik vijeća otvara točku 2. i daje riječ načelniku.

Načelnik ukratko objašnjava kako se već prošle godine produljio rok za izgradnju, no ponovno su poslali zamolbu za produljenje radi situacije sa tržištem i COVID-om. Do sada su izgradili 30% hale. Predlaže da se prihvati ta odluka.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 2. dnevnog reda, i daje Odluku o produljenju roka za izgradnju skladišne hale za proizvodnju dijelova obuće i ostalih komponenti u Gospodarskoj zoni Cestica – lokacija Otok Virje na usvajanje. Od 13 vijećnika/ca, svi vijećnici/ce glasaju za. Predsjednik vijeća konstatira da je Odluka o produljenju roka za izgradnju skladišne hale za proizvodnju dijelova obuće i ostalih komponenti u Gospodarskoj zoni Cestica – lokacija Otok Virje **usvojena jednoglasno**.

**Točka 3.**

**ODLUKA O PRODULJENJU ROKA ZA IZGRADNJU PROIZVODNE ZGRADE ZA IZRADU I MONTAŽU GRAĐEVINSKIH KRANOVA U GOSPODARSKOJ ZONI CESTICA – LOKACIJA OTOK VIRJE**

Predsjednik vijeća otvara točku 3. te daje riječ načelniku.

Načelnik objašnjava kako je također i prošle godine produljen osnovni ugovor te iz istih razloga kao i u prijašnjoj odluci želi produljenje na još jednu godinu. Nadalje govori svima onima koji su po prvi puta u vijeću da je 2016. godine sklopljen ugovor sa navedenim ulagačima te su imali vremena 3 godine za izgradnju, a kao dokaz bi bila uporabna dozvola. Pošto iz navedenih razloga nisu bili u mogućnosti izvršiti navedeni ugovor vijeće im produljuje rok izvedbe. Ove godine smo još produljili, a za idući godinu ćemo se dogovoriti ukoliko dođe do ponovnog zahtjeva za produljenje. Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 3. dnevnog reda, i daje Odluku o produljenju roka za izgradnju proizvodne zgrade za izradu i montažu građevinskih kranova u Gospodarskoj zoni Cestica – lokacija Otok Virje Odluku na usvajanje. Od 13 vijećnika/ca, svi vijećnici/ce glasaju za. Predsjednik vijeća konstatira da je Odluka o produljenju roka za izgradnju proizvodne zgrade za izradu i montažu građevinskih kranova u Gospodarskoj zoni Cestica – lokacija Otok Virje **usvojena jednoglasno.**

**Točka 4.**

**ODLUKE O DODJELI JAVNIH PRIZNANJA**

**OPĆINE CESTICA U 2021. GODINI**

Predsjednik vijeća otvara točku 4. i daje riječ načelniku.

Načelnik govori o tome kako je bio raspisan Javni poziv krajem lipnja te su zaprimljeni razni prijedlozi koji su sastavni dio Odluke. Predlaže da se prijedlog odluke prihvati.

Predsjednik vijeća otvara raspravu.

Vijećnik Ivan Bednjanić Bunić upozorava na pravopisne greške.

Predsjednik vijeća konstatira da će se greške ispraviti.

Nitko se ne više ne javlja za raspravu te predsjednik vijeća zaključuje raspravu i daje Odluku o dodjeli javnih priznanja Općine Cestica u 2021. godini na usvajanje.

Od 13 vijećnika/ca, svi glasaju za. Predsjednik vijeća konstatira da je Odluka o dodjeli javnih priznanja Općine Cestica u 2021. godini **usvojena jednoglasno**.

**Točka 5.**

**IZVJEŠĆE O RADU NAČELNIKA OPĆINE CESTICA**

**ZA RAZDOBLJE OD 01.01. – 30.06.2021. GODINE**

Predsjednik vijeća otvara točku 5. te daje riječ načelniku koji objašnjava kako je u prvoj polovici 2021. godine bilo mnogo radova, a najviše na aglomeraciji i to na D2. Još će se 3 mjeseca sigurno izvoditi radovi na D2, a to je uvjet Hrvatskih cesta. Uz taj dio trebaju se izvesti i dodatni radovi na 16 lokacija, koje uopće nisu bile spomenute u projektima. Bilo je i radova na nerazvrstanim cestama iz razloga što je bilo dosta kišovitog razdoblja. Također govori vijećnicima/cama da ako primijete ili im netko kaže da ne svijetli javna rasvjeta neka to jave u Jedinstveni upravni odjel gdje se sastavlja popis i daje se jedenom na mjesec za popravak. Za sada je taj popravak na teret izvođača.

Predsjednik vijeća otvara raspravu.

Nitko se ne javlja za raspravu, te predsjednik vijeća daje prijedlog Izvješća o radu načelnika Općine Cestica za razdoblje od 01.01. – 30.06.2021. godine na glasanje. Od 13 vijećnika/ca, svi vijećnici glasaju za. Predsjednik vijeća konstatira da je Izvješće o radu načelnika Općine Cestica za razdoblje od 01.01. – 30.06.2021. godine **usvojeno jednoglasno**.

**Točka 6.**

**PLANA RAZVOJA OPĆINE CESTICA**

**ZA RAZDOBLJE 2021 – 2027. GODINE**

Predsjednik vijeća otvara točku 6. te daje riječ načelniku.

Načelnik objašnjava kako smo za prijašnje razdoblje također imali izrađeni Plan razvoja te smo za razdoblje od 2021-2027 dali istom izrađivaču posao. Plan razvoja će biti dokument koji će se moći godišnje ažurirati ako će za tim biti potreba. Dalje govori o tome kako je vijećnik Darijan Vinter dao amandman na Plan razvoja te mu daje riječ. Vijećnik Darijan Vinter govori o tome da je prilikom prijave odnosno kandidiranja projekta na neki od natječaja bitno to da li nam je projekt usklađen sa planom razvoja, pa je iz tog razloga daje amandman sa svime što je potrebno da projekti budu usklađeni sa planom razvoja (Amandman je sastavni dio ove točke i ovog Zapisnika).

Predsjednik vijeća otvara raspravu.

Nitko se ne javlja za raspravu, te daje Plan razvoja Općine Cestica za razdoblje 2021 -2027. godine na prihvaćanje.

Od 13 vijećnika/ca, svi glasaju za. Predsjednik vijeća konstatira da je Plan razvoja Općine Cestica za razdoblje 2021 -2027. godine **prihvaćen jednoglasno**.

**Točka 7.**

**ODLUKE O IZMJENI I DOPUNI ODLUKE O IMENOVANJU**

 **POVJERENSTVA ZA SPORT**

Predsjednik vijeća otvara točku 7. te daje riječ načelniku.

Načelnik govori o tome kako su vijećnici danas na stol dobili dopunu Odluke o izmjeni i dopuni Odluke o imenovanju povjerenstva za sport te daje riječ vijećniku Ivanu Bednjaniću Buniću koji govori da umjesto njega treba staviti Maria Furjana iz Brezja Dravskog, Varaždinska 17 kao predstavnika nogometnog kluba Dinamo iz Babinca.

Predsjednik vijeća otvara raspravu.

Nitko se ne javlja za raspravu, te daje točku 7. na usvajanje. Od 13 vijećnika/ca, svi vijećnici/ce glasaju za. Predsjednik vijeća konstatira da je Odluka o izmjeni i dopuni Odluke o imenovanju povjerenstva za sport **usvojena jednoglasno**.

Predsjednik vijeća konstatira da je dnevni red iscrpljen te prije samog zatvaranja sjednice da je riječ načelniku koji poziva poziva vijećnike/ce na svečanu sjednicu Općine Cestica, kao i na događanja kroz tjedan, a koja su navedena u pozivnici koju su dobili.

Predsjednik vijeća se zahvaljuje vijećnicima/cama na dolasku i zaključuje 3. sjednicu Općinskog vijeća Općine Cestica.

Sjednica završila u 19,40 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

 Darko Majhen, mag.pol.